**Broasca**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broasca gândului albastru

Sare de pe pat pe astru

Și orăcăie un muget

Înfigând cuțitu-n cuget.

Valuri de cuvinte ating

Malul golului și sting

Jarul visului sinistru

Ce nu mai are căpăstru.

Broasca verde pe Pământ

Sare din gând în cuvânt

Și orăcăie sarcastic

De momentul cel fantastic

Prins în clipele de viață

De pe fruntea ta semeață,

Omule făcut din humă…

Ești a valurilor spumă!

Broasca albă sare-n suflet

Și orăcăie a tunet

Ce în fulger de lumină

Deschide calea divină

Unei ploi cu rugăciune.

Toate-s vechi... Atât pot spune!